กสทช.ประกาศหลักเกณฑ์จัดสรรคลื่น 700 MHz
วันนี้ (14 พ.ค.2562) นายฐากร ตัณฑสิทธิ์ เลขาธิการ กสทช.เปิดเผยว่า กสทช.ได้จัดทำร่างประกาศหลักเกณฑ์การจัดสรรคลื่นความถี่ในย่าน 700 เมกะเฮิรตซ์ เสร็จสิ้นแล้ว ก่อนที่จะนำไปรับฟังความคิดเห็นสาธารณะที่จะจัดขึ้นในวันที่ 22 พ.ค.นี้ โดยคลื่นความถี่ที่จะนำมาจัดสรรนั้น มี 3 ใบอนุญาต ใบอนุญาตละ 10 เมกะเฮิรตซ์ รวมทั้งสิ้น 30 เมกะเฮิรตซ์ โดยกำหนดราคาเริ่มต้นที่ 17584 ล้านบาทหลังจากที่ประกาศร่างฯ ดังกล่าวในเว็บไซต์ของ กสทช.ในวันนี้ แล้ว กสทช.จะให้ผู้ประกอบการทั้ง 3 ราย คือเอไอเอส ทรู และดีแทค ยื่นความจำนงรับการจัดสรรคลื่น ภายในวันที่ 19 มิถุนายน หากรายใดไม่ยื่น ก็จะไม่ได้รับสิทธิ์ขยายการชำระค่าใบอนุญาตคลื่น 900 เมกะเฮิรตซ์ ที่ได้ยื่นไว้เมื่อวันที่ 10 พฤษภาคมที่ผ่านมาสำหรับคลื่น 700 เมกะเฮิรตซ์ กสทช.จะออกใบอนุญาตในการดำเนินการ 15 ปี และจะเริ่มใช้คลื่นความถี่ได้ในวันที่ 1 ตุลาคม 2563 ส่วนอีก 15 เมกะเฮิรตซ์ จะมีการเสนอ กสทช.เพื่อนำออกจัดสรรต่อไป
กสทช.ประกาศหลักเกณฑ์จัดสรรคลื่น 700 เมกะเฮิรตซ์ ก่อนที่จะนำไปรับฟังความคิดเห็นสาธารณะ ในวันที่ 22 พ.ค.นี้
คลื่น 700 MHz,ประมูลคลื่น,จัดสรรคลื่น,คลื่นความถี่,กสทช.,ThaiPBSnews,ThaiPBS,ไทยพีบีเอส,ข่าวไทยพีบีเอส